**Pedagogický projekt účastníka  
vzdelávacieho programu Komenského inštitútu**

*Veľkosti okienok na odpovede sú len orientačné, môžeš ich zmeniť.*

**Názov projektu: Na Ž-Ú-R treba troch**

**Meno účastníka: Eduard Gemza**

**Škola/inštitúcia: Špeciálna základná škola, Novozámocká 11, 969 01 Banská Štiavnica**

**Mentor: Miriama Glovňová**

1. **Východisková situácia**

*(Opíš aký problém/výzvu, resp. potrebu chceš svojím projektom riešiť.)*

|  |
| --- |
| Najväčší problém, ktorý pri mojej práci vnímam, je veľmi problematická práca s rodičmi, nedostatočná komunikácia a záujem rodičov o dianie v škole, o samotných žiakov a ich výsledky a prácu. Tým sa znižuje motivácia žiakov a celkovo upadajú ich výchovno-vzdelávacie výsledky vo všetkých smeroch, ich záujem o poznanie, o školu. Tiež sa sekundárne narúšajú medziľudské vzťahy a sociálne zručnosti u žiakov. Preto by som chcel svojím projektom pomôcť k budovaniu vzťahov medzi Žiakom, Učiteľom a Rodičom. Som presvedčený, že zvýšením záujmu a angažovanosťou rodičov do diania v škole sa zlepšia výchovno-vzdelávacie výsledky žiakov, posilnia sa medziľudské vzťahy a klíma v triede. V neposlednom rade predpokladám posilnenie rodinnej integrity a vzťahu rodič – škola(štát). |

1. **Zámer a ciele projektu**

*(Popíš pozitívnu želanú zmenu, ktorá má nastať po skončení projektu. Následne sformuluj stručne, jasne a čo najkonkrétnejšie SMART ciele.)*

|  |
| --- |
| Zámer: Zvýšiť angažovanosť rodičov žiakov 8. a 9. ročníka A variantu na dianí v Špeciálnej základnej škole v Banskej Štiavnici a tým zlepšiť výchovno-vzdelávacie výsledky žiakov. Zlepšovaním vzťahov v triede a budovaním vzájomného rešpektu a dôvery pozitívne ovplyvňovať klímu v triede. Vytvoriť metodický materiál, ktorý by pomohol pedagógom, žiakom a ich rodičom, nie len na našej škole, vo vytváraní väzieb, ktoré priamo budujú pozitívny vzťah žiakov a rodičov ku škole.  Ciele:  *Cieľ č. 1:* Dosiahnuť do marca 2020 aktívnu účasť minimálne 55% rodičov žiakov 8. a 9. ročníka na neformálnych triednych stretnutiach (65% do júna 2020).  *Cieľ č. 2:* Priebežne zlepšiť výchovno-vzdelávacie výsledky, triednu klímu a vzťah žiakov a rodičov ku škole (rozdelený na čiastkové ciele)  Do februára 2020 zlepšiť celkový polročný priemer žiakov 8. a 9. ročníka oproti polroku 2018/2019 o 0,3.  Do apríla 2020 (u žiakov 8. a 9. ročníka) zlepšiť dochádzku oproti školskému roku 2018/2019 v priemere o 20%.  Do mája 2020 znížiť (u žiakov 8. a 9. ročníka) množstvo porušení školského poriadku oproti roku 2018/2019 o 25%.  Do mája 2020 (aj priebežne) zlepšiť klímu v triede a dosiahnuť pozitívnu zmenu vnímania školy z pohľadu žiakov v minimálne 65% prípadov a ich rodičov aspoň u 50%.  *Cieľ č. 3:* Do mája 2020 vytvoriť materiál o zlepšovaní vzťahu detí so ŠVVP z marginalizovaných komunít, ich rodičmi a školou prostredníctvom spoločných neformálnych stretnutí vo forme popisu minimálne 5 cca poldenných aktivít s obsahom, formami, metódami, aktivitami a „úskaliami“. |

1. **Kto sú cieľové skupiny a ako ich ovplyvní Tvoj projekt?**

*(Primárne pre, ktoré je projekt určený. Sekundárne, ktoré budú tiež z projektu benefitovať.  
Napr. 28 žiakov 5.B. a 2 učiteľky fyziky, alebo 17 pedagogických zamestnancov školy.)*

|  |
| --- |
| Cieľová skupina sú rodičia žiakov a žiaci 8. a 9. ročníka A variantu (6 - 7 žiakov) a triedny učiteľ. Sekundárnou cieľovou skupinou budú, rozšírením aktivít na celoškolské, všetci žiaci školy (cca 35 žiakov), celá rodičovská komunita, pedagogický zbor a riaditeľka školy. V prípade záujmu je možné aktivity rozšíriť aj na širšiu verejnosť z marginalizovanej komunity. Tiež budú zapojení pracovníci CPPPaP, ÚPSVaR, Mesta Banská Štiavnica, ktorí budú projektu prínosom, ale zároveň bude projekt prínosom pre nich. |

1. **Aktivity projektu**

*(V náväznosti na vyššie určené ciele projektu, uveď a popíš jednotlivé aktivity, ktorými prispeješ k ich naplneniu. Počet riadkov a cieľov je len ilustračný – tabuľku si uprav podľa svojej potreby.)*

|  |  |  |  |
| --- | --- | --- | --- |
| **Cieľ** | **Aktivita** | **Popis** | **Termín** |
| *Cieľ č. 1* | Úvodné stretnutie a sformulovanie spoločných pravidiel ŽÚRu a obsahu neformálnych stretnutí | V októbri bude úvodné stretnutie, kde sa pokúsim zorganizovať posedenie so všetkými rodičmi. Okrem dohodnutia foriem, termínov a čiastočne aj obsahu aktivít, dotazníka o vzťahu rodičov a žiakov ku škole, by som chcel sformulovať spoločnými silami pravidlá, ktoré budeme spoločne dodržiavať. Zároveň zistiť preferovanú frekvenciu a spôsob informovania rodičov o výchovno-vzdelávacích výsledkoch žiakov a o dianí v škole. | Október 2019 |
| Príprava a organizácia stretnutí | Participatívne vytvoriť náplň spoločných stretnutí spolu so žiakmi a rodičmi. Za organizáciu stretnutí budú v čo najväčšej možnej miere (v rámci individuálnych možností) zodpovední žiaci. Príprava je priebežná. | September 2019 –  Apríl 2020 |
| Neformálne stretnutia v priestoroch ŠZŠ | Stretnutia by mali byť spojené aj s aktivizáciou rodičov a žiakov, napr. formou stanovíšť v rámci areálu ŠZŠ, ktoré by boli orientované na tematické okruhy rôznych vyučovacích hodín. Zároveň sa na stretnutiach informujú rodičia o výchovno-vzdelávacích výsledkoch a postupe žiakov. Stretnutie za dva-tri mesiace – 3-5 stretnutí podľa plánu, ktorý sa vypracuje na úvodnom stretnutí. | Október 2019 –  Máj 2020 |
| Neformálne stretnutia mimo prostredia školy | Pre posilnenie pozitívneho vzťahu ŽUR zorganizujeme minimálne raz štvrťročne aktivitu, aj v spolupráci s Mestom Banská Štiavnica, ktoré prevádzkovalo Komunitné centrum fungujúce v bezprostrednom okolí bydliska žiakov, mimo prostredia školy. (tieto aktivity môžu byť aj formou výletu, turistiky a pod.) cca 3-5 stretnutí za rok (môžu nahrádzať stretnutia v priestoroch ŠZŠ) | November 2019 –  Jún 2020 |
| Priebežná spätná väzba | Kontrolovanie spokojnosti a nespokojnosti účastníkov aktivít formou dotazníkov, alebo formou rozhovoru, diskusie a pod. Zisťovať náladu a dynamiku komunity. Priebežné úpravy aktivít, mierne zmeny náplne jednotlivých stretnutí, si myslím, budú nutnou súčasťou projektu. (sledované aj za pomoci experta – soc. pedagóg a psychológ, ktorí budú mať rolu supervízora tretej strany) | Priebežne |
| *Cieľ č. 2* | Zriadenie triednej nástenky výchovno-vzdelávacích výsledkov a akcií | Zo skúsenosti viem, že žiakov pozitívne motivuje a vedie k zodpovednosti verejné prezentovanie ich výsledkov v rôznych oblastiach. Nástenka by obsahovala dochádzku, vzdelávacie výsledky, priestupky školského poriadku, ale aj skutky hodné pochvaly (reakcia na žiadosť žiakov) a fotky z akcií. (GDPR vyriešené vytvorením kľúča – krycích mien žiakov pre zachovanie anonymity)  Sprievodná aktivita: Superdochádzka (inšpirované Rebeccou Murray) | September – Október 2020 |
| Kontrola dodržiavania pravidiel ŽURu | Po dohode s rodičmi plánujem, aby rodič minimálne raz za mesiac skontroloval a podpísal ŽK a priebežne kontroloval či žiak nosí školské pomôcky, reagovali elektronicky, spolupodieľali sa na domácej príprave, aktívne sa zúčastňovali stretnutí a pod. (to ešte vyplynie z prvého stretnutia) | Priebežne |
| Kontrola a komparácia dosiahnutých výsledkov s predošlým obdobím. | Štatistické vyhodnotenie dochádzky, výchovno-vzdelávacích výsledkov, ktoré bude doplnené názormi rodičov a žiakov, získanými z aktivity. Priebežná spätná väzba. | Február 2020  Apríl 2020  Máj 2020 |
| Kontrola premeny triednej klímy a vzťahov žiakov a rodičov ku škole, prezentácia výsledkov | Vstupný dotazník triednej klímy, vzťahu žiakov a rodičov ku škole (AUS, MCI, CES, Naša trieda, Vzťahy medzi žiakmi, Vzťah Žiak-Škola a Rodič-Škola).  Kontrolný (priebežný) dotazník triednej klímy, vzťahu žiakov a rodičov ku škole.  Výstupný dotazník triednej klímy, vzťahu žiakov a rodičov ku škole.  Vyhodnotenie a prezentácia výsledkov. | September 2019  Január – Február 2020  Máj 2020 |
| Ranné triedne kruhy | Úvodom roku denné, neskôr 2x týždenne v triede začínať deň Triednym kruhom (mierne zjednodušená obmena poradného kruhu) čo by malo viesť k zlepšovaniu komunikácii, budovaniu dôvery a celkovému zlepšeniu triednej klímy.  Tvorba záznamu – len pre sledovanie dynamiky procesu (posunu v komunikácii medzi žiakmi, zapájania sa, aktívneho počúvania, osočovania, skákania do reči, výber témy, a pod.) | Priebežne od septembra 2019  Priebežne, podľa potreby |
| „Živý“ zasadací poriadok a netradičná organizácia triedy | každé ráno si deti žrebujú miesto na sedenie, lavice sú usporiadané do tvaru písmena „U“, hravou formu - pri vstupe do triedy (vyberú jedno okienko na „dome“, pretočením zistia číslo od 1 do 9) | September 2019  neskôr podľa potreby |
| *Cieľ č. 3* | Príprava materiálov | Zhromažďovanie nápadov, obsahov aktivít v spolupráci so žiakmi, rodičmi | September 2019 – Marec 2020 |
| Tvorba výstupného materiálu | Tvorba výstupov - organizačných pokynov, návodov a osvedčených aktivít. Popísať minimálne 5 poldenných aktivít, ktoré sa dajú zorganizovať spoločne so žiakmi a rodičmi aj na iných školách. Malo by to zahŕňať prípravu, pomôcky, materiál, formy a metódy, konkrétne aktivity a hry, spolu s fotodokumentáciou a upozornenia z praxe – na čo si dať pozor pri replikovaní. Doplnené o možné iné aktivity a rôzne obmeny a odporúčania, ktoré sme my nemuseli absolvovať. Publikácia bude spracovaná a zdieľaná najmä elektronicky. | Apríl 2020 |
| Uverejnenie a publikovanie materiálu | Formou zdieľania na www stránke školy, vzdelávacích portáloch a v spolupráci s rôznymi médiami a organizáciami propagovať materiál aj pre iné školy. | Máj 2020 |

1. **Kvalitatívne a kvantitatívne indikátory projektu**

*(Podľa čoho si overíš, že Tvoj projekt bol zrealizovaný úspešne? Čo budú indikátory, ktoré Ti ukážu, že sa ciele podarilo naplniť a Tvoje aktivity boli úspešné?)*

|  |  |
| --- | --- |
| **1.** | Aktívna účasť 55 resp. 65% rodičov na stretnutiach a ich záujem pre školské dianie. (priemerne na stretnutie) |
| **2.** | Účasť aspoň 65% žiakov na stretnutiach a ochota 50% žiakov pri ich organizovaní. (priemerne na stretnutie) |
| **3.** | Pozitívne zmeny postojov rodičov a žiakov ku škole prezentované v spätnej väzbe.  (sledované aj za pomoci experta – soc. pedagóg a psychológ, ktorí budú mať rolu supervízora tretej strany) |
| **4.** | Pozitívne zlepšenie výchovno-vzdelávacích výsledkov a dochádzky oproti školskému roku 2018/2019. |
| **5.** | Vytvorenie metodického materiálu a jeho publikácia. |

1. **Časový harmonogram projektu**

|  |  |
| --- | --- |
| September | *Prípravná fáza, písanie a schvaľovanie projektu*  Participácia rodičov a školskej komunity na príprave – **Nulté stretnutie ŽUR**. Príprava a organizácia prvého stretnutia. Organizácia triedy, vyplnenie vstupných dotazníkov, inštalácia nástenky na spoločné a spoločné (ŽUR) obsahové naplnenie.  Vstupné dotazníky.  Organizácia triedy, triedne kruhy s intenzívnejšou frekvenciou. |
| Október | Príprava žiakov a ich úloh na prvom stretnutí.  **1. spoločné neformálne stretnutie v komunite/v priestoroch bývalého Komunitného centra napr. prezentácia žiakov na tému: Čo sme už v našej škole zažili.**  Vstupné hodnotenie CPPPaP. |
| november | Príprava a organizácia druhého stretnutia. Priebežné hodnotenie spätnej väzby. Úpravy celoročného plánu. |
| december | *Pozor Vianoce! ☺*  **2. stretnutie ŽUR, v priestoroch ŠZŠ s Vianočnou tematikou** (**príprava medovníkov, vianočné zvyky)**  Príprava materiálov k výstupom. |
| január | Príprava a organizácia tretieho stretnutia. Priebežné hodnotenie spätnej väzby. Malé úpravy náplne nasledujúcich stretnutí. Príprava na hodnotenie vzdelávacích výsledkov žiakov.  **3. stretnutie, v priestoroch ŠZŠ - napr. športové/vedomostné stanovištia**. |
| február | *Jarné prázdniny (v BB kraji posledný feb. týždeň) Nitra 15.-22.*  Príprava stretnutia a organizácia 4. stretnutia, spolupráca s CPPPaP.  (Pokojne aj cez Jarné prázdniny) **4. stretnutie,** mimoškolské stretnutie ŽUR – **Väčšia akcia mimo priestorov ŠZŠ – turistika, sánkovačka, Zimné variácie (modelovanie zo snehu)**  Priebežné hodnotenie klímy a vzťahov v spolupráci s CPPPaP. |
| marec | Príprava a 5. stretnutia v ŠZŠ. Spracovanie spätnej väzby, príprava komparácie. Zapracovávanie do aktivít. Príprava na tvorbu výstupov.  **5. stretnutie, v priestoroch ŠZŠ** **– napr. koncert/možno mimo školy v spolupráci s Hájovňou a KC** |
| apríl | *Veľkonočné prázdniny*  *Príprava 6. stretnutia v rámci projektu.*  Kontrola a komparácia, spracovanie spätnej väzby.  **Posledné – 6. stretnutie ŽUR – napr. Gulášovačka, opekačka** |
| máj | *OBHAJOBY KI! Do vtedy musí byť projekt uzatvorený a zrealizované všetky aktivity.*  Príprava poslednej veľkej akcie.  Výstupné hodnotenie v spolupráci s CPPPaP. |
| jún | **Koncoročný školský výlet** (okrem primárnej cieľovej skupiny zapojení aj členovia širšej komunity) |
| september 2020 | *Ako bude projekt pokračovať v ďalšom školskom roku? Časovanie si uprav podľa Tvojho plánu.*  Ďalej by som rád pokračoval v aktivitách v priestoroch ŠZŠ alebo mimo ŠZŠ podľa zistení ktoré získam. Možno budú aktivity pokračovať len v mojej triede, možno celoškolsky, možno len druhý stupeň. Frekvencia stretnutí je tiež otázna. Závisí od ochoty a záujmu rodičov, žiakov, učiteľov. Rozhodne chcem v aktivitách pokračovať a myslím si, že časom sa náročnosť komunikácie aj organizácie bude znižovať. Aktivity (náplň stretnutí) sa môže meniť alebo ostať rovnaká každoročne a partneri „zvonku“ tiež nie sú nemenný. Myslím si, že je to vo veľa aspektoch „živý“ projekt, ale harmonogram by ostal zhruba rovnaký. Možné by bolo aj prepojenie s inou školou špeciálnou alebo intaktnou, ktorá buď robí niečo podobné, alebo by sa inšpirovala našimi aktivitami z roku 2019/2020. |

Pozn.: určite by som do plánu dal aj návštevu mentora, ale to sa dohodneme neskôr a na konkrétne stretnutie ŽUR, pokojne aj na každé ;) V pláne chýba workshop, ktorý bude doplnený po dohode s prednášajúcim.

1. **Na projekt Ti vieme poskytnúť 300 EUR. Uveď základný rozpočet projektu.**

|  |  |  |  |  |
| --- | --- | --- | --- | --- |
| **Položka** | **Počet** | **Jednot. cena** | **Cena celkom** | **Poznámka** |
| Zážitkový workshop pre rodičov, pedagógov a žiakov formou storytellingu (Eduma) | 1 | 300 | 300 | V prípade neuskutočnenia, by sa organizovali položky č. 2 a 3 |
| Edukačný koncert/ hudobný workshop pre rodičov, pedagógov a žiakov so zapojením regionálnych/komunitných umelcov | 1 | 200 | 200 | Cena je orientačná |
| Literatúra s tematikou budovania vzťahov ŽUR, triednej klímy, | 4 | 25 | 100 | Cena je orientačná |
|  |  |  |  |  |

1. **Mediálny plán**

*(Čo, kde a ako budeš prezentovať? Tvoja práca má inšpirovať ostatných. Výstupy v médiách sú preto povinnou súčasťou projektu. Ako zabezpečíš, aby o projekte vedeli médiá a verejnosť?)*

|  |  |  |  |
| --- | --- | --- | --- |
| **Čo budeš prezentovať/medializovať** | **Kde** | **Ako** | **Termín** |
| Priebežne budeme prezentovať aktivity a projekt prostredníctvom stránky školy | <https://szsbs.edupage.org/>  <https://sk-sk.facebook.com/>  +Školský časopis | Fotografie, články samostatná záložka na www stránke. Stránka býva propagovaná prostredníctvom sociálnych sietí. | Priebežne |
| Minimálne raz za polrok budú aktivity a projekt prezentovaný v lokálnych médiách formou článku alebo reportáže | <http://viotv.sk/>  <http://www.banskastiavnica.sk/obcan/stiavnicke-noviny.html> | Článok v tlačenej forme ŠN a aj na internetovej stránke (2x) Minimálne jedna reportáž na VIO – regionálna televízia a internet. | December 2019  Apríl 2020  Apríl – Máj 2020 |
| Publikovaním materiálu, ktorý bude voľne šíriteľný | <https://szsbs.edupage.org/>  portály s tematikou vzdelávania napr. zborovna.sk a knižnica, kolegovia z iných škôl | Analógovo aj elektronicky. | Apríl – Máj 2020 |
| Výstupy a štatistické údaje | <https://szsbs.edupage.org/>  <http://www.banskastiavnica.sk/obcan/stiavnicke-noviny.html> | Stránka školy, Štiavnické noviny, VIO, Facebook Propagácia pomocou osobných účtov zúčastnených na sociálnych sieťach. | Priebežne, alebo na záver projektu – Apríl – máj 2020 |
| Samotné akcie budú propagáciou školy aj projektu | Priamo na mieste a ústnym podaním | Účastníkmi a inými zainteresovanými osobami. | Priebežne |

- podľa výsledkov a kvality je v pláne spolupráca s: celoštátne médiá, Živica/ Čierna labuť, CPPPaP, knižnice, Zborovňa.sk, Dobrá škola, kolegovia a známi na iných školách, distribúcia výstupného materiálu online

1. **Kto sa bude spolupodieľať na realizácii projektu?***(Uveď meno, organizáciu a kontakt.)*

|  |
| --- |
| Mgr. Beata Rafajová, ŠZŠ v Banskej Štiavnici, +421 45 692 26 25  Ing. Jaromír Piliar, Mesto Banská Štiavnica, +421 45 694 96 17  Ján Viazanička, OZ Nad tým – Červená studňa, +421 918 867 280  Mgr. Monika FerenčíkováCPPPaP - Dolná 2/A, 96901 Banská Štiavnica  Mgr. Tatiana Poláková, ÚPSVaR - Odbor sociálnych vecí a rodiny, +421 45 244 46 06  Zdenka Predná, Vašo Wuashica Šimko, Šelmetzband (alternatívy pre hudobnú spoluprácu)  *-* dosť to závisí od konkrétnych aktivít v rámci stretnutí, ale toto sú partneri ktorý zrejme budú zapojení |

1. **Aké sú najväčšie, najpravdepodobnejšie riziká realizácie projektu? Ako sa im pokúsiš predísť?**

|  |
| --- |
| 1. nezáujem rodičov alebo žiakov  2. nepreukázaný vplyv na žiaka – subjektívne hodnotenia bývajú často nereálne, najmä u žiakov, verím v úspech štatistických údajov  3. opadnutie záujmu u rodičov po niekoľkých aktivitách - najpravdepodobnejšie  - bojovať by som chcel proti týmto rizikám participáciou od prvých krokov, pútavosťou a striedmosťou aktivít, benefitmi pre rodičov, ktoré im aktivity ponúkajú  - v najhoršom prípade záložným plánom: ak by účasť bola nízka, aktivity by neboli hlavným nositeľom zmeny u žiakov, prítomnosť rodičov by nahradil systém informovanosti – prostredníctvom výpisov, zriadených mailov alebo účtov na školskej stránke  - možná by bola aj transformácia cieľovej skupiny z jednej triedy na druhý stupeň, resp. celú školu a dalo by sa komparatívne preukázať (podľa mňa) pozitívny vplyv medzi žiakmi, ktorých rodičia sa zúčastňujú a ktorých nie, ale chcel som ísť cestou mojej triedy a neskorším rozšírením na väčšiu skupinu napr. od školského roku 2020/2021 |

1. **Čo sa chceš počas realizácie projektu naučiť?**

|  |
| --- |
| Naučiť sa rozumieť rodičom a žiakom, zlepšiť vzťahy a pochopiť alebo aspoň nazrieť na problematiku školskej dochádzky, výchovy a vzdelania ich uhlom pohľadu. Tým prispieť k vytváraniu lepších väzieb medzi žiakom, učiteľom a rodičom a preniesť zistené poznatky do praxe nie len v ŠZŠ v Banskej Štiavnici. |

1. **Ako zabezpečíš, aby projekt/jeho výsledky trvali aj po konci Tvojho štúdia na Komenského inštitúte?**

*(****Čo*** *konkrétne,* ***kto*** *bude,* ***kde*** *robiť od júna 2020?)*

|  |
| --- |
| Aktivity, formou stretnutí a vťahovania rodičov do diania na škole bude pokračovať. Asi by som už vynechal niektoré aktivity , ktoré sú v pilotnom roku len na podchytenie rodičov vyšších ročníkov (návšteva komunity – myslím že to nie je úplne replikovateľné na iné komunity, školy, podmienky). Okrem mňa som presvedčený, že sa do podobných aktivít zapoja aj kolegovia z našej školy. Na spoločných akciách, alebo triednych. Koncept sa páči aj vedeniu školy a myslím, že po budúcom školskom roku budú aj štatistické podklady dokazovať pozitívny vplyv angažovania rodičov na výchovno-vzdelávacie výsledky žiakov. (či už so ŠVVP, alebo marginalizovaných skupín) |

1. **Replikovateľnosť a šírenie poznatkov**

*(Tvoj projekt má inšpirovať ostatných - kde, s kým a ako sa podelíš o skúsenosti)*

|  |
| --- |
| Myslím že s nezáujmom rodičov sa stretajú kolegovia po rôznych školách a rôznych regiónoch. Niekedy je to hraný záujem, ale rodiča zaujíma len „známka“. Tento projekt by mal ukázať, že dôležitý je práve vzťah a vzbudenie záujmu. Podelím sa ako som už písal, cez internet, analógovo, na požiadanie, ústnym podaním, zdieľaním zážitkov, dojmov, výstupov a štatistických údajov, ktoré dúfam budú hovoriť v prospech mojej hypotézy. |

1. **Priestor pre Tvoj odkaz, poznámku, prosbu...**

*(Potrebuješ s niečím v projekte pomôcť, poradiť alebo nám chceš niečo odkázať? Prípadne nám sem napíš čo sa nevošlo do častí vyššie.)*

|  |
| --- |
|  |